CELEX: 22019D1640
Language: hr
Date: 2017-12-15 00:00:00
Title: Odluka Zajedničkog odbora EGP-a br. 232/2017 od 15. prosinca 2017. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2019/1640]

3.10.2019   
               
               
                  HR
               
               
                  Službeni list Europske unije
               
               
                  L 254/43
               
            
         ODLUKA ZAJEDNIČKOG ODBORA EGP-a
         br. 232/2017
         od 15. prosinca 2017.
         o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2019/1640]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Direktiva Vijeća (EU) 2015/652 od 20. travnja 2015. o utvrđivanju metoda izračuna i zahtjeva u vezi s izvješćivanjem u skladu s Direktivom 98/70/EZ Europskog parlamenta i Vijeća o kakvoći benzinskih i dizelskih goriva (1), kako je ispravljena u SL L 129, 27.5.2015., str. 53., treba se uključiti u Sporazum o EGP-u.
                  
               
                     (2)
                  
                  
                     Prilog II. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Nakon točke 6.d (Uredba Komisije (EU) br. 1307/2014) u poglavlju XVII. Priloga II. Sporazumu o EGP-u umeće se sljedeće:
            
                        „6.e
                     
                     
                        
                           32015 L 0652: Direktiva Vijeća (EU) 2015/652 od 20. travnja 2015. o utvrđivanju metoda izračuna i zahtjeva u vezi s izvješćivanjem u skladu s Direktivom 98/70/EZ Europskog parlamenta i Vijeća o kakvoći benzinskih i dizelskih goriva (SL L 107, 25.4.2015., str. 26.), kako je ispravljena u SL L 129, 27.5.2015., str. 53.
                        Za potrebe ovog Sporazuma odredbe Direktive sadržavaju sljedeću prilagodbu:
                        Upućivanja na druge akte u Direktivi primjenjuju se u opsegu i obliku u kojem su ti akti uključeni u ovaj Sporazum.”
                     
                  
         
            Članak 2.
            Vjerodostojni su tekstovi Direktive Vijeća (EU) 2015/652, kako je ispravljena u SL L 129, 27.5.2015., str. 53., na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 16. prosinca 2017. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 15. prosinca 2017.
            
               
                  Za Zajednički odbor EGP-a
               
               
                  Predsjednica
               
               Sabine MONAUNI
            
         
         
            (1)  SL L 107, 25.4.2015., str. 26.
         
            (*1)  Ustavni zahtjevi nisu navedeni.